Az Oktatási és Szociális Bizottság 12 igen szavazattal, tartózkodás és ellenszavazat nélkül az alábbi határozatot hozta:

**24/2018. (II.14.) OSzB. sz. határozat**

1. Szombathely Megyei Jogú Város Közgyűlésének Oktatási és Szociális Bizottsága az önkormányzati forrásátadásról szóló 47/2013. (XII.4.) önkormányzati rendelet 6. § (1) bekezdésében foglaltakra tekintettel egyetért azzal, hogy a Szombathelyi Zrínyi Ilona Általános Iskola 2017. október 6-ai megemlékezésen való közreműködésére tekintettel biztosított támogatás felhasználási céljai között megjelölt színpad korszerűsítés az iskola kérése alapján bicikli tároló beszerzésére módosuljon.
2. Az előző pontban foglaltakat figyelembe véve a Bizottság egyet ért azzal, hogy az intézmény által megküldött támogatási elszámolásban a bicikli tároló beszerzésére vonatkozó számlák elfogadásra kerüljenek.

**Felelős:** Rettegi Attila, az Oktatási és Szociális Bizottság elnöke

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal